La primera 5K Nocturna d’Almardà tindrà lloc el 18 de juliol
08 de juliol 2025

![](/media/cgkpc0fv/img_5128_c.jpg?width=850&height=566.6666666666666)

Divendres que ve 18 de juliol, a les 21 hores, es durà a terme la primera 5K Nocturna d’Almardà, amb punt de partida i de final al pàrquing de l'avinguda Muntanyars. Este esdeveniment esportiu organitzat per l'associació Almardà Viva i Cronometra compta amb la col·laboració de la Regidoria d'Activitat Física, Salut i Esports de l'Ajuntament de Sagunt.

El preu per a participar en esta carrera és de 10 € i les persones interessades a participar encara poden [**inscriure's en la web de Sportmaniacs**](https://sportmaniacs.com/es/services/inscription/5k-nocturn-platja-dalmarda-2025#rules) fins al dimarts 15 de juliol a les 23.59 hores. Per a les categories _xupetins_, alevins i infantils, les inscripcions es podran fer el mateix dia de la carrera fins a mitja hora abans de l'esdeveniment. L’entrega de dorsals serà el mateix dia 18 de 19.30 a 20.45 hores.

La carrera es dividirà en diferents categories: _xupetins_, de 0 a 6 anys, que correran 200 metres; alevins, de 7 a 9 anys, que correran 400 metres; infantils, de 10 a 13 anys, que correran 600 metres; i, en categories absolutes, hi haurà sub23, de 14 a 22 anys; sènior, de 23 a 34 anys; màster A, de 35 a 44 anys; màster B, de 45 a 54 anys; màster C, de 55 anys o més; locals i absoluta, en les quals competiran totes les persones majors de 14 anys.

Hi haurà trofeu per al primer classificat de totes les categories masculina i femenina. També hi haurà un trofeu especial per al primer classificat i la primera classificada locals. Els premis no són acumulables, per la qual cosa se seguirà un ordre de jerarquia: en primer lloc, la categoria absoluta; després, categories per edat i, finalment, el premi local.

El regidor d'Activitat Física, Salut i Esports, Javier Timón, ha ressaltat el format nou de la prova en realitzar-se en horari nocturn, alguna cosa que s'ha recuperat recentment en el municipi amb una altra prova similar de les festes patronals de Sagunt.

“Fer estes proves de manera nocturna afavorix que les temperatures siguen més suaus i siga molt més saludable realitzar activitat física”, ha assegurat Timón. A més, ha afirmat que el departament compartix amb l'associació l'objectiu de “dinamitzar la zona”. Finalment, Javier Timón ha assenyalat: “Aplaudim que tots els xiquets i xiquetes i jóvens puguen participar-hi perquè promocionar la seua activitat física és una cosa fonamental”.

D'altra banda, el president de l'associació Almardà Viva, Carlos Sabater, ha expressat: “Esta carrera naix amb un objectiu molt clar: fer barri. Volem guanyar un espai de trobada entre veïns, compartir una nit diferent i omplir de vida els nostres carrers”. Així mateix, ha afegit que esta carrera “és una de les iniciatives més importants” que s'han impulsat des de l'associació, i s'ha mostrat convençut que “pot convertir-se en una cita fixa en el calendari”.

La [**presentació de l'esdeveniment**](https://youtu.be/YYa2kvj0XtM) ha comptat amb la presència de l'alcalde de Sagunt, Darío Moreno; el regidor d'Activitat Física, Salut i Esports, Javier Timón; el president de l'associació Almardà Viva, Carlos Sabater; i altres membres de l'associació i de l'organització de l'esdeveniment.

*   [](http://www.facebook.com/sharer.php?u=https://aytosagunto.es/va/actualitat/2025-07-08-la-primera-5k-nocturna-d-almarda-tindra-lloc-el-18-de-juliol/ "Facebook")
*   [](http://twitter.com/share?url=https://aytosagunto.es/va/actualitat/2025-07-08-la-primera-5k-nocturna-d-almarda-tindra-lloc-el-18-de-juliol/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-07-08-la-primera-5k-nocturna-d-almarda-tindra-lloc-el-18-de-juliol/ "Linked In")
*   [](mailto:?body=https://aytosagunto.es/va/actualitat/2025-07-08-la-primera-5k-nocturna-d-almarda-tindra-lloc-el-18-de-juliol/)